cyanic-selkie/wikianc huggingface dataset:
Õpetus muusikahelidest
Õpetus muusikahelidest (saksa keeles Tonlehre) on muusikateooriat, akustikat ja muusikapsühholoogiat ühendav interdistsiplinaarne valdkond, milles uuritakse muusikaliste struktuuride ja nähtuste, näiteks helide, intervallide, akordide, häälestussüsteemide, tämbrite jne psühholoogilist toimet.
Kreis
Kreis (saksa keeles Kreis) on Saksamaa kommunaalõiguse järgi valdade ühendus ja territooriumide koondis (Nordrhein-Westfaleni ja Schleswig-Holsteini liidumaal, Landkreis teistel liidumaadel). See haldab oma territooriumi valdade omavalitsuste printsiibil.
Kaks pühapäeva
"Kaks pühapäeva" on 1963. aastal valminud Nõukogude Liidu mängufilm.
Süžee
Väikeses linnas Radiozavodskis hoiukassas töötav Ljusja võidab loteriiga nailonkasuka. Kolleegid soovitavad tal võtta võit rahas välja ja osta midagi kasulikku. Ljusja sõidab oblastikeskusesse, saab raha kätte ning nähes Aerofloti reklaami, sõidab nädalavahetuseks Moskvasse. Pealinnas tutvub ta Volodjaga, kes filmib kinokaameraga Moskva elu.
Noored veedavad koos terve pühapäeva ning lepivad kokku, et kohtuvad järgmisel nädalavahetusel jälle. Järgmisel pühapäeval sõidab Ljusja Moskvasse, kuid Volodjat seal ei ole, ta oli pealinnas komandeeringus ning sõitis Angarskisse tagasi. Ljusja jalutab õhtuses Moskvas ja sõidab Radiozavodskisse tagasi. Filmi lõpus kirjutab ta Volodjale kirja.
2022. aasta Prantsusmaa parlamendivalimised
pisi|2022. aasta valimistulemustel moodustatud Prantsuse Rahvuskogu koosseis Prantsusmaa '''16. Rahvusassamblee valimised''' toimusid kahes voorus – esimene voor 12. ja teine voor 19. juunil 2022. Prantsusmaa Parlamendi alamkoja valimistele eelnesid 2022. aasta Prantsusmaa presidendivalimised 10. ja 24. aprillil 2022, mille tulemusel Emmanuel Macron valiti teiseks ametiajaks tagasi. Alates 2002. aastast toimuvad kõik Rahvusassamblee valimised varsti pärast presidendivalimisi, et vältida olukorda, kus president ja rahvusassamblee enamus on teineteisest poliitiliselt kaugel.
Valiti kõik 577 liiget, kes jagunevad järgmiselt: Prantsusmaa emamaa – 539, Prantsusmaa ülemeredepartemangud – 27, välismaal elavad Prantsusmaa kodanikud – 11. Igas departemangus on vähemalt üks valimisringkond, sõltuvalt departemangu elanike arvust. Viimane ringkondade ümberjaotus toimus veebruaris 2010, mille kohaselt on näiteks Lozère'il ja Creuse'il ainult üks ringkond, kuid Nordil on neid 21 ja Pariisil 18.
Valimiste taust
2017. aasta Rahvusassamblee valimistel võitis Macroni 350 kohta, saavutades sellega enamuse parlamendis. Kuigi Macron oli presidendiks kandideerides lubanud assamblee ümber luua nii, et see valitaks kohati proportsionaalselt, jäi see lubadus täitmata. Sama oli lubanud ka eelmine president François Hollande 2012. aastal.
2022. aasta presidendivalimiste esimeses voorus 10. aprillil tuli sarnaselt 2017. aasta valimistete esimeseks Macron ja teiseks Marine Le Pen. Kolmandaks kerkis aga vasakpopulist Jean-Luc Mélenchon (LFI, La France Insoumise), neljandaks äärmusparempoolne Éric Zemmour (Reconquête!). Vabariiklaste kandidaat, Île-de-France'i piirkonna president Valérie Pécresse sai 4,78% viienda koha, mis oli gaullistlike parteide halvim tulemus läbi aegade. Sotsialistide kandidaat, Pariisi linnapea Anne Hidalgo jäi 1,75%ga kümnendaks, jäädes alla isegi Kommunistlikule Parteile, samuti partei läbi aegade halvim tulemus.
Valimiste eel loodi neli suurimat koalitsiooni:
Valimiste läbiviimine
Esimene voor toimus 12. juunil 2022. Valimisi iseloomustas väike valimisaktiivsus: keskpäeval oli see 18,43% ja hiljem enam oluliselt ei suurenenud. Enamik ringkondadest jäi võitjata. Esialgsed tulemused esimese vooru järgi näitasid, et Macroni valimisliit Üheskoos saab 255–295 kohta; Melenchoni NUPES 150–190 kohta; vabariiklased 50–80 kohta. Nii Macroni kui ka Melenchoni valimisliit sai esimeses voorus 25,2 protsenti häältest. Ensemble võitis esimeses voorus ühe koha Mayenne'i kolmandas ringkonnas ja NUPES võitis neli kohta (kõik LFI liikmed) – Pariisi 6., 16. ja 17. ning Seine-Saint-Denis' 7. ringkonnas. Esimese vooru valimisaktiivsus oli läbi aegade madalaim 47,5%.
Teine voor toimus nädal hiljem 19. juunil. Valimisaktiivsus oli väike, hääletama ei tulnud 53,77 protsenti hääleõiguslikest kodanikest.
Valimistulemused
pisi|Rahvuskogu teise vooru tulemused Teise vooru ja seega ka Rahvusassamblee koosseis sai selgeks 20. juuni hommikuks. Macroni koalitsioon Ensemble sai kokku 245 kohta, mis tähendab, et koalitsiooni loodetud absoluutset enamust (289 kohta) Ensemble ei saanud. Le Peni Rahvusrinnet saatis seekord edu – võrreldes möödunud kaheksa koha asemel teenisid parempopulistid alamkojas 89 kohta. Samamoodi saavutasid võrreldes varasemaga suurt edu kommuniste, sotsialiste ning muid vasakpoolseid poliitilisi liikumisi ühendav valimisliit NUPES, mis saatis Rahvuskokku 131 rahvaesindajat. Teised väiksemad erakonnad said kokku veel 48 kohta.
Prantsuse presidendi jaoks oli tegemist suure kaotusega, sest esmakordselt 20 aasta jooksul polnud presidendi poliitilisel liikumisel enamust rahvusassamblees ning ükski koalitsioon ei olnud vaimustuses Ensemble'iga koostöö tegemisest. Macroni tervise- ja keskkonnaminister, parlamendi spiiker ning Macroni fraktsiooni juhid said kõik valimistel lüüa ja tava kohaselt pidid tagasi astuma. Tagasiastumispalve esitas ka peaminister Elisabeth Borne, kuid president ei rahuldanud seda.
Macron ei välistanud koostööd ühegi erakonnaga, kuigi on arvatud, et eelistab koostööd UDCga. UDC liider Christian Jacob kinnitas, et osaleb koalitsioonikõnelustel. Enda osalust kinnitasid ka Marine Le Pen, sotsialistide liider Olivier Faure ja kommunistide liider Fabien Roussel, samas Mélenchon teatas, et ta ei osale kõnelustel.
Aili Aben
Aili Aben (sündinud 25. mail 1935 Narvas) on eesti haridus- ja parteitegelane.
1956. aastal lõpetas ta Tallinna Pedagoogilise Instituudi.
1956. aastast töötas ta Tallinna Lastemuusikakooli muusikaõpetajana. Aastatel 1957–1964 oli ta Tallinna 1. Keskkooli füüsikaõpetaja ja õppealajuhataja. 1964. aastast oli ta Tallinna 42. Keskkooli direktori asetäitja, hiljem direktor.
1962. aastast oli ta NLKP liige. 1973. aastast EKP Tallinna Linna Mererajooni Komitee teine sekretär, 1979. aastast esimene sekretär. 1980. aastast EKP Keskkomitee teaduse ja õppeasutuste osakonna juhataja.
1983. aastast oli ta Eesti NSV Naiste Nõukogu esinaine.
1990.–2000. aastatel töötas ta Tallinna Pedagoogikaülikooli vastuvõtu spetsialistina.
Ta oli NSV Liidu Ülemnõukogu 8. koosseisu saadik ning Eesti NSV Ülemnõukogu X ja XI koosseisu saadik. Eesti NSV Ülemnõukogu X koosseisus oli ta väliskomisjoni esimehe asetäitja, Eesti NSV Ülemnõukogu XI koosseisus haridus- ja kultuurikomisjoni esimees.
Kaasani ülikool
pisi|Kaasani Ülikooli peahoone pisi|Kaasani Ülikool, 1832 Kaasani ülikool (ametliku nimega Kaasani (Volga piirkondlik) Föderaalülikool) on Venemaa föderaalülikool Kaasanis Tatarstanis.
Adam Bede (film)
"Adam Bede" on Maurice Elvey poolt Suurbritannias 1918. aastal loodud tummfilm.
Film tugineb George Elioti samanimelisele romaanile.
Kapis olemine
Kapis olemine on mõiste, mida kasutatakse lesbi, gei, biseksuaalsete, transsooliste jne (LGBT) inimeste kohta, kes ei ole avalikustanud enda seksuaalset sättumust või sooidentiteeti ning sellega seotut nagu seksuaalset identiteeti ja seksuaalkäitumist. Mõistet võib kasutada ka kirjeldamaks kedagi, kes peidab enda identiteeti sotsiaalse surve tõttu.
Mõjud
Seidman, Meeks ja Traschen väidavad, et "kapp" võib muutuda Ameerika Ühendriikide elu kirjeldamisel varsti vanaaegseks sõnaks. Esiteks muutub homoseksuaalsus ühiskonnas üha normaalsemaks ja sellega sageli seotud häbi ja salatsemine väheneb. Teiseks sõltub metafoor kapist eeldusest, et selle stigmaga tegelemine on eluviis. Üha enam aga tegeletakse sellega lähtudes konkreetsest olukorrast.
Sellele vaatamata on kapis olemine ja sealt täielikult "väljatulemine" keeruline igale inimesele, kes ei ole end määratlenud heteroseksuaalse või cis-soolisena. Eve Kosofsky Sedgwicki järgi on heteroseksistlikud eeldused ülimalt sitked: "iga kokkupuude uue klassiga, uue ülemusega, sotsiaaltöötajaga, pankuriga, majaomanikuga või arstiga tekitab uue kapi."
LGBT-noorte kiusamise uurijad on leidnud, et paljud noored jäävad kappi nii kooliaastateks kui ka pärast seda. Seda seetõttu, kuna nad kardavad oma vanemate, sõprade, õpetajate või kogukonna liikmete poolset hukkamõistu. Enamasti mõjub kapis olemine halvasti inimeste vaimsele tervisele, seda eriti noorukieas. See peegeldub näiteks LGBT-noorte seas olevates kõrgetes enesetapunäitajates.
Finncomm Airlines
Finnish Commuter Airlines Oy, praegune Flybe Nordic, oli regionaallennufirma peakontoriga Seinäjoki Lennujaamas. Finncomm lendab Helsingi-Vantaa lennujaamast Eestisse, Saksamaale, Leetu, Rumeeniasse ning Rootsi, lisaks on 16 regionaalset sihtkohta. Lennufirma on European Regions Airline Associationi (ERAA) liige. Samuti oli Finncomm Airlines suurim kohalik lennufirma Soomes.
Laiuse pärn
Laiuse pärn (ka Kuninga pärn) on vana pärnapuu Laiuse kiriku pargis, mille tõenäoliselt istutas Rootsi kuningas Karl XII 1701. aastal. 1918. aastal mõõtis Laiuse kirikuõpetaja Johan Kõpp puu ümbermõõduks rinna kõrguselt 3,7 m. 1999. aastal mõõtis Hendrik Relve puu kõrguseks 25 m ja ümbermõõduks 4,29 m.
Finncomm Airlines
Lennukipark
Seisuga 13. mai 2011
Laiuse pärn
Ajalooallikate kohaselt istutas 1700.–1701. aasta talvel Laiuse linnuses viibinud Karl XII 29. mail 1701 kirikuaeda kolm pärna, mis olid sajand hiljem juba suurteks puudeks kasvanud. Üks neist murdus 1856. aasta suvel tormituulte tõttu ning teise hävimise kohta puudub täpsem info, kuid säilinud ta pole.
1976. aastal sai Alar Läänelaid Laiuse pärnalt juurdekasvupuuriga võetud proovide abil puu vanuseks umbes 280 aastat, mis on oodatav tulemus, arvestades et pärnaistik pidi 1701. aastaks olema mõni aasta vana.
Laiuse pärn on looduskaitsealune üksikobjekt.
Dorseti kultuur
Dorseti kultuur oli viimane paleoeskimote kultuuridest.
See oli levinud Gröönimaal ning Kanada idaosa alal Arktika-piirkondadest kuni lähisarktilise Newfoundlandini ajavahemikus umbes 1000 eKr kuni umbes 1300 pKr.
Iseloomulikud elatusalad olid hülgepüük ja põhjapõdrajaht.
Kunstiesemeid on leitud rikkalikult.
Nimi
Dorseti kultuur on nime saanud Cape Dorseti järgi Baffini saarel.
Inuit-Kultur
426
426. aasta
Jüri Vilms (tehnikateadlane)
Jüri Vilms (30. jaanuar 1937 Viljandi – 2. detsember 2010 Palo Alto, California) oli Eesti tehnikateadlane.
Tema isa oli Viljandi linnapea Albert Vilms (1903–1999).
Ta õppis Augsburgi Eesti algkoolis, lõpetas Drexeli tehnoloogiainstituudi (1960), M. Sc. (1961, Stanfordi ülikool), Ph. D. (1965, Stanfordi ülikool, teema Quantum Efficiency and Radiative Lifetime in p-Type Gallium Arsenide).
Ásta Guðrún Helgadóttir
Ásta Guðrún Helgadóttir (sündinud 5. veebruaril 1990) on Islandi poliitik, endine Islandi parlamendi liige Islandi Piraadiparteist, valituna Reykjavíki lõunaosast.
Noorpõlv ja haridus
Ásta sündis Reykjavíkis, tema vanemad on Helgi Njálsson (s. 1965) ja Sara Benediktsdóttir (s. 1965). 2014. aastal kaitses ta Islandi ülikoolis bakalaureusekraadi pornograafia tsenseerimise ajaloost Islandil. 2012. aastal õppis ta Varssavi ülikoolis filosoofiat ja Teherani ülikoolis pärsia keelt.
Välislingid
Intervjuu Ásta Guðrún Helgadóttiriga Electronic Frontier Foundationi kodulehel. Inglise keeles.
Léré (Mali)
Léré linn asub Mauritaania piirist umbes 60 kilomeetrit idas. Turupäevad on reeded, neile tuleb rahvast ümberkaudsetest küladest.
Kiideva mõis
Kiideva mõis (saksa keeles Kiwidepäh) oli rüütlimõis Ridala kihelkonnas Läänemaal. Nüüdisajal jääb mõis Lääne maakonda Haapsalu linna territooriumile. .
Mõis asutati 17. sajandi algul. Mõisa kahekorruseline puust peahoone ehitati arvatavasti 19. sajandil. Peahoone on pikka aega seisnud tühjana.
Mõis kuulus läbi aegade Kursellide, Ungern-Sternbergide, Albedyllide, Wartmannide, Gernetide, Stackelbergide, Ungern-Sternbergide suguvõda liikmetele.
Kiideva mõis kuulus 20. sajandi alguses von Tollidele ja enne Eesti iseseisvumist omandas selle parun Hugo Dietrich Alexander von Tollilt, majandustegelane ja Tallinna linnavolinik Villem Pinkovski.
Peter-Michael Diestel
pisi|Peter-Michael Diesteli valimisplakat Maapäeva-valimistel Brandenburgis (1990) Peter-Michael Diestel (sündinud 14. veebruaril 1952 Proras Rügenil) on saksa jurist ja endine Saksa poliitik.
Owyhee maakond
Owyhee maakond (Owyhee County) on maakond Ameerika Ühendriikides Idaho osariigis.
Maakonna halduskeskus on Murphy, suurim asula on Homedale.
Ajalugu
Maakond moodustati 1863. aastal.
Rahvastik
Elanike arv oli 2020. aasta rahvaloenduse järgi 12 133 (2010. aasta rahvaloenduse järgi 11 526).
Arvestuslik rahvaarvu muutus (1. juuli seisuga) :
Peter-Michael Diestel
Peter-Michael Diestel on pärit ohvitseri perekonnast. Gümnaasiumi lõpetamise järel ei lubatud tal esialgu poliitilistel põhjustel ülikoolis edasi õppida ja ta töötas ujumisõpetajana, loomakasvatajana ja muudel töökohtadel. 1974. aastal asus ta Leipzigi Ülikoolis õigusteadust õppima. Ülikooli lõpetas ta 1978. aastal. Ta oleks tahtnud töötada advokaadina, kuid poliitilistel põhjustel tal seda tol ajal Saksa DVs ei võimaldatud, ja Diestel asus tööle Delitzschi Agraartööstuskoondise juristina. Doktoriväitekirja kaitses ta 1986. aastal.
1989. aasta detsembris oli Peter-Michael Diestel üks Saksamaa Kristlik-Sotsiaalse Partei asutajaid. 1990. aasta jaanuaris võttis Diestel Leipzigis osa Saksa Sotsiaalse Liidu asutamisest. Ta oli kuni 1990. aasta juunini Saksa Sotsiaalse Liidu peasekretär. 1990. aasta juunis astus ta Saksa Sotsiaalsest Liidust välja ja astus sama aasta augustis Saksamaa Kristlik-Demokraatlikku Liitu. 1990. aasta märtsist kuni oktoobrini oli Peter-Michael Diestel Rahvakoja (parlamendi) liige. Lisaks oli ta 1990. aasta aprillist kuni oktoobrini Saksa DV peaministri asetäitja.
1990. aasta 12. aprillist kuni 2. oktoobrini oli Peter-Michael Diestel Saksa DV siseminister. Ta oli viimane Saksa DV siseminister.
1990. aasta oktoobrist kuni 1994. aastani oli Peter-Michael Diestel Brandenburgi Maapäeva liige. 1993. aastast töötab ta advokaadina.
Rudnõi
Rudnõi asutati 1955. aastal seoses rauamaagimaardla kasutuselevõtu ning Sokolovi-Sarõbai kaevandus- ja maagirikastuskompleksi rajamisega. 1957. aastal sai asula linnaõigused.
2021. aasta andmetel oli linnas 128 837 elanikku, neist 53,8% venelased, 32,6% kasahhid, 5,6% ukrainlased, 2,2% tatarlased ja 2,2% sakslased.
Rocca al Mare Uisukool
Rocca Al Mare Uisukool on 2001. aastal asutatud spordikool, tegevusaadressiga Tallinn, Haabersti 3. Uisukooli tegevus toimub Premia Jäähallis.
Uisukool rajati viie iluuisutamisklubi baasil: Anna Levandi IK, Arabesk, Liibela, Oiler, Tallinna IK, treenerid: Anna Levandi, Jekaterina Nekrassova, Anna Nekrassova, Oksana Romanenkova, Aleksander Denissenko, Irina Frolova, Liina-Grete Lilender. Järgmisel hooajal lisandus veel kolm klubi. Kümnes hooaeg on edukalt alanud kaheksa klubiga ja ligi 300 õpilasega.
Iluuisutamise algettevalmistus
Algettevalmistuse astmes toimub õppetöö 3 aastat. Treeningurühmad moodustatakse lastest vanuses 4–7 aastat.
Iluuisutamise algspetsialiseerumine
Algspetsialiseerumise astmes toimub õppetöö 4 aastat. Õppe-treeningurühmad komplekteeritakse 6–15-aastastest spordikooli algettevalmistuse läbinud noortest ja täiendavalt teistel spordialadel piisava ettevalmistuse saanud iluuisutamishuvilisest
Voroneži ülikool
pisi|Voroneži Riikliku Ülikooli peahoone Voroneži Riiklik Ülikool on ülikool Voronežis.
Rocca al Mare Uisukool
Iluuisutamise meistriklass
Meistriklassis toimub õppetöö 4 aastat. Meistriklassi saavad tipptasemega iluuisutajad, kes on edukalt läbinud algspetsialiseerumise astme.
Voroneži ülikool
Ülikool peab end uhkusega Tartu ülikooli tütarülikooliks. See on asutatud Esimese maailmasõja ajal Voroneži evakueeritud Tartu ülikooli varade ja personali baasil 1918. aasta juunis.
Rocca al Mare Uisukool
Iluuisutamise meistriklass
Õppe-treeningutöö põhisuunaks on mitmekülgne üldkehaline ettevalmistus ning rõhutatult erialane treening. Õppe-treeningutöö eesmärgiks on orientatsioon maksimaalsele võimalikule tulemusele. Samuti noortele iseseisvaks treeningutööks vajalike teadmiste andmine.
Kujunduisutamine
Kujunduisutamise rühma eesmärgiks on saavutada piisavalt kõrge sportlik tase, et olla konkurentsivõimeline nii kodus kui ka rahvusvahelisel tasemel.
Iluuisutamise harrastusrühmad
Eraldi tegutseb täiskasvanute harrastusuisutajate rühm, mis koguneb üks kord nädalas. Harrastajad omandavad kogenud treeneri näpunäidete järgi uisutamise põhialuseid, samuti lihtsamaid iluuisutamise elemente.
Tantsupeomuuseum
Tantsupeomuuseum on Tallinnas aadressil Kaupmehe tänav 8 (muuseumi keskus) ja Rotermanni tänav 18-1 (näitusesaal) tegutsev muuseum, kus eksponeeritakse Eesti tantsupidudega seotut.
Muuseumi haldab MTÜ Tantsupeomuuseum. MTÜ asutati 2015. aastal Angela Arraste, Anneli Arraste, Egil Toppi ja Ülo Luha eestvedamisel.
Enga provints
Enga provints on 1. järgu haldusüksus (provints) Paapua Uus-Guineas. Suur osa provintsist asub kõrgemal kui 2000 meetrit merepinnast.
Provints jaguneb halduslikult 5 ringkonnaks.
🇵🇬
Tuhandenäoline kangelane
"Tuhandenäoline kangelane" ("The Hero with a Thousand Faces") on Joseph Campbelli raamat. Selle esmatrükk ilmus 1949, tõlge eesti keelde 2005 (tõlkijad Maarja Valk ja Ülo Valk, väljaandja Eesti Transpersonaalne Assotsiatsioon).
Rijeka lennujaam
Rijeka lennujaam (horvaadi Zračna luka Rijeka; IATA: RJK, ICAO: LDRI) on lennujaam Horvaatias.
Queer
Queer ehk kväär on katusmõiste, mis hõlmab seksuaal- ja soovähemusi, kes ei ole heteroseksuaalsed või cis-soolised. Queerina võivad end kirjeldada inimesed, kes lükkavad tagasi traditsioonilised sooidentiteedid ning otsivad laiemat ja tahtlikult ebaselget alternatiivi sildile LGBT.
Queer-identiteedi kriitikud on teiste seas geiaktivistid, kes seostavad sõna selle inglise argikeelse halvustava tähendusega või soovivad end lahus hoida queer-radikalismist.
Hõlmavus ja ulatus
Sõna queer on inglise keeles tagasinõutud mõiste. Siit tulenevalt omab sõna sotsiaal-poliitilisi kõrvaltähendusi, mistõttu kasutavad seda sageli aktivistid. Täpsemalt need, kes hülgavad terve mõistuse, traditsioonilised sooidentiteedid, seksuaalsed identiteedid või näevad end LGBT-kogukonna homonormatiivse poliitika poolt alla surutuna, kultiveerides märtrimentaliteeti. Sellisena tõlgendades säilib sõna queer side ajaloolise tähendustega, milleks on "väljaspool normatiivse ühiskonna piire" olemine. Siit tulenevalt võib seda tõlgendada kui "sooga seotud reeglite rikkumist".
Arvamused, mida sõna queer täpselt hõlmab, võivad erineda. Osa inimesi eelistavad sõna selle mitmetähenduslikkuse tõttu. Nende jaoks on sõna ebatäpsus vabastav. See võimaldab queer-identiteediga isikutel vältida rangeid piire, mis on seotud siltidega "gei", "bi", "lesbi" ja isegi "transsooline". Queer 'susest saab sellega vastupanu nii heteronormatiivsusele kui ka homonormatiivsusele. Üheaegselt selle vastupanuga keelduvad queer-identiteediga inimesed osa võtmast essentsialistlikust identiteedi poliitikast.
Arendole mõis
pisi|Arendole mõisa peahoone Arendole mõis (Arendoles muiža) on endine mõis Lätis Vārkava piirkonnas Rožkalni vallas Arendoles. Saksa keeles Randol.
Arendole mõis sai alguse XVI sajandil, kuuludes algul Grappenbruckidele, seejärel aastani 1772 Wolffidele. Seejärel oli mõisakompleks kasutusel jahilossina, kuuludes kuni võõrandamiseni Plater-Zyberkidele. Aastal 1895 sai vahepeal iseseisva valdusena kadunud Arendolest taas mõis. Jahilossile omaselt kuulus mõisa juurde 500 hektarit põllumajanduslikku maad ja 5000 hektarit metsa.
Esimese maailmasõja ajal paiknesid mõisas algul Vene väed, kes põletasid maha mõisa pargis olnud 1779. aastal ehitatud puidust kabeli. Aastal 1918 talvitusid seal Saksa sõdurid, kes kasutasid kütteks mõisa mööblit, aknaid ja uksi. Aastal 1919 mõis võõrandati.
Mõisa peahoone valmis XIX sajandi algul ja ehitati Platerite suguvõsa jahilossiks. Tänapäeval on see eravalduses ja restaureeritud. Mõisa kõrvalhooned valmisid pärast aastat 1895 ja neid oli kunagi kokku 27. Neist on säilinud mitmed hooned, sealhulgas ait, kus asub Arendole algkool. Enam kui saja-aastaste puudega parki ehib kahekorruseline tornikujuline punastest tellistest hoone. Maakivist küün on osalt kokku kukkunud. Mõisakompleksi juurde kuulub ka Arendole katoliku kirik.
Mänguplats
Mänguplatside kasutamine esineb lindude, putukate, kalade, imetajate ning roomajate seas. Kõige levinumad liigid Eestis on teder, teised kanalised ning rohunepp.
Mänguplatsid on üldjuhul väikesed ning tihedalt isasloomi täis. Suurel mänguplatsil paiknevatel isastel on suurem paaritumise võimalus, kuna suur mänguplats kaitseb kiskluse eest ning annab emastele valikuvõimaluse.
Teder
Tedre pulmamängud kestavad märtsi lõpust mai keskpaigani. Mänguplatsil hakkavad isaslinnud omavahel konkureerima tehes tantsuliigutusi ja häälitsusi. Pulmatants muutub sageli vägivaldseks kui isaslinnud hakkavad teineteist nokkima ja peksma. Osad linnud kaotavad selle järel sulgi ja näevad lõpuks räbaldunud välja. Võitjateks tulnud linde ootavad mitmed emaslinnud, kes otsustavad nendega paarituda. Kaotajad saavad järgmisel kevadel uuesti proovida.
Metsis
Metsiste pulmamängud kestavad tavaliselt märtsi keskpaigast mai alguseni. Kui vanematel metsisekukkedel on olemas oma kindel mängupaik, siis nooremad kuked peavad enne kindla koha leidmist ennast eri mängupaikades tõestama. Tavaliselt leiavad oma kindla koha kolmandal aastal. Metsiste mängupaik on nn “killustunud” ehk isased metsised näitavad oma dominantsust ja maskuliinsust hajutatult. Metsisekukkede arvukus sõltub ümbritseva metsa hulgast ja kvaliteedist. Kui kanad on saabunud asuvad kuked omavahel võistlema ja tugevamad asuvad seejärel emastega paarituma. Seejuures võivad metsised, kes väljaspool pulmamänge on küllaltki häbelikud ja ettevaatlikud linnud, rünnata keda/mida tahes (nt inimesi ja masinaid).
Rohunepp
Rohunepp on tuntud oma erilise pulmamängu poolest. Iga õhtu videviku ajal kogunevad isaslinnud mänguplatsile, et võita emaslindude tähelepanu.
Ta on meie neppidest ainus liik, kelle pulmamäng toimub maapinnal. Mängivad kuivemal kohal alalisel mänguplatsil. Igal isaslinnul on kindel territoorium, mida teiste isaslindude eest kaitstakse. Mängides ajab isaslind rinna puhevile ning klõbistab valjult nokaga. Lähestikku sattunud isaslinnud peavad omavahel võitlusi, hüpates maapinnalt kõrgemale. Seda aega kasutavad teadlased nende lindude loendamiseks
Kõige paremini saab rohuneppe vaadelda mais ja juunis õhtuhämaruses nende mängupaikades. Kaitsekaalutlustel on kõigile huvilistele avalikustatud Eestis vaid üks rohunepi mängukoht Kärevere luhal.
Graphostromataceae
Graphostromataceae on kottseente sugukond.
Kuršėnai
Kuršėnai on linn Leedus Šiauliai rajoonis, Kuršėnai valla halduskeskus. Asub Venta jõe ääres merepinnast 105 meetri kõrgusel. Linna läbib Liibavi–Romno raudtee, sealt hargneb ka raudtee Kretinga suunas.
Linnas on piimakombinaat ja suhkruvabrik, seal kaevandatakse savi ja valmistatakse ehitusmaterjale. Linn on vana keraamikatööstuse keskus. Vaatamisväärsusteks on aastal 1933 ehitatud katoliku kirik ja kalendrimuuseum.
Elanikkond
2011. aasta rahvaloenduse andmetel oli Kuršėnai elanikest leedulasi 96,92%, venelasi 1,98%, mustlasi 0,17%, ukrainlasi 0,15%, poolakaid 0,13%, valgevenelasi 0,09% ja teiste rahvaste esindajaid 0,56%.
Ajalugu
Kuigi linn asub ajaloolisel žemaitide asualal, on selle nimi tulenenud ilmselt seal elanud kuralastest. Kuršėnaid on esimest korda mainitud 12. sajandil. Esimene kirik rajati sinna aastal 1523. Aastal 1561 sai Kuršėnaist alev.
Aastal 1564 hakkas asula kuuluma Despot-Zenowiczitele, pärast seda aga Pacidele. Viimased omanikud olid Gruževskised, kellele alev kuulus kuni Teise maailmasõjani.
Kuršėnai hakkas arenema XIX sajandi teisel poolel, mil valmis Liibavi–Romno raudtee. 26. juulil 1919 toimus alevi all esimene bermondtiaadi lahing Leedu territooriumil. Linnaks sai aastal 1946.
Gloria Palace
Gloria Palace oli kino Tallinnas aadressil Vabaduse väljak 5.
Hoone ehitati aktsiaseltsi Royal Films tellimusel 1925.–1926. aastal, selle projekteeris lätlane Frīdrihs Skujiņš.
Kino avati 5. oktoobril 1926 Friedrich Wilhelm Murnau filmiga "Faust". Hoone esimesel korrusel avati 1930. aasta veebruaris tantsulokaal Dancing-Palace Gloria.
Kino tegutses 1940. aastani. 1940. aastal asus hotelli ruumides NSV Liidu mereväe Balti laevastiku staap.
1944. aasta märtsipommitamise järel kolis hoonesse paariks aastaks teater Estonia. 1948. aastast tegutseb seal Vene Draamateater.
Frederic Edwin Churchi teoste loend
pisi|[[Mathew Brady, Frederic E. Churchi portree (1855–1865), detail]] Tabelis on esitatud Ameerika maastikumaalija Frederic Edwin Churchi teoste loend. Teoste loomisel ammutas Hudsoni jõe koolkonna liikumises osalenud kunstnik inspiratsiooni reisidest Aafrikasse, Euroopasse, Lähis-Itta, Lõuna-Ameerikasse ja Põhja-Ameerikasse.
Kompromissleping
Kompromissleping on leping, mis muudab lepingupoolte õiguslikult vaieldava või ebaselge õigussuhte poolte mõlemapoolsete järeleandmiste teel vaieldamatuks.
Uus tants
"Uus tants" on aastast 1994 Tallinnas toimuv Eesti nüüdisaegse tantsu festival. Aastani 1997 kandis festival nime "Noor tants".
Kompromissleping
Kompromisslepinguga luuakse uus iseseisev võlasuhe. Pärast kompromisslepingu sõlmimist ei saa pooled enam sellele eelnenud õigussuhtele tugineda.
Uus tants
Festivalil esitatakse Eesti koreograafide ja tantsijate viimaste aastate huvitavamaid palasid eesmärgiga tutvustada neid muu hulgas välisteatrite ja teiste tantsufestivalide esindajaile.
Kompromissleping
Olemus
Kompromisslepingu puhul on tegemist mitmekülgse võlaõigusliku lepinguga. Riigikohus on leidnud, et kompromisslepingu eeldused on järgmised: Samas ei ole eespool nimetatud eeldused kohustuslikud, s.t poolte kokkuleppel on eeldustest kõrvalekalded lubatud.
Uus tants
Aastast 2010 korraldab festivale Eesti Tantsukunstnike Liit. Varem on festivali korraldanud mittetulundusühing 2. tants.
Kompromissleping
Olemus
Kompromisslepinguga reguleeritav esialgne õigussuhe võib lisaks võlaõiguslikule iseloomule olla ka asja-, perekonna-, pärimis-, ühingu- või haldusõiguslik. Samas ei saa muuta seaduses sätestatud imperatiivse sisuga õigussuhteid. Kompromisslepingul ei ole kindlalt vorminõuet, v.a juhul, kui esialgses õigussuhtes on selline vorm kokku lepitud või kui vorminõue tuleneb seadusest.
Tähendus kolmandatele isikutele
Seaduse kohaselt ei mõjuta kompromissileping vaieldavast või ebaselgest õigussuhtest tulenevaid kolmanda isiku õigusi.
Kohtulik kompromiss
Kohtulik kompromiss on kompromisslepingu erijuht. Kui pooled on jõudnud tsiviilmenetluse raames kohtusse ning kohus on teinud otsuse, võivad pooled enne otsuse jõustumist sõlmida kompromissi. Kohtuliku kompromissi on võimalik sõlmida kõikides kohtuastmetes. Selle sõlmimine toob kaasa kohtuotsuse tühistamise. Kohtuliku kompromissi olulisim erinevus võrreldes tavalise kompromisslepinguga on selle kinnitamine kohtumäärusega ning hilisem muutumine täitedokumendiks täitemenetluses.
Kohtuliku kompromissi sõlmimiseks peavad pooled saatma kohtule allkirjastatud kompromisslepingu. Selle asemel on lubatud kohtule protokollimiseks saata ka vaid lepingu tingimused koos taotlusega kompromiss kinnitada. Kui kohus taotluse kinnitab, väljastab ta sellekohase määruse, millel on täitedokumendi tähendus. Täitedokumendi tähendus on võimalik anda ka kompromisslepingutele, mis on sõlmitud väljaspool kohtulikke kompromisse.
Kohtu väljastatud määruse ehk täitedokument on sama poolte vahel sõlmitud kompromissleping, millele on antud kohtupoolne heakskiit. Kohus võib jätta kohtuliku kompromissi taotluse rahuldamata, kui see on vastuolus heade kommetega või seadusega. Lisaks ei rahulda kohus taotlust, kui sõlmida soovitav kompromissleping rikuks oluliselt avalikku korda või kui kompromissi täitmine oleks võimatu.
Kompromisslepingu tagajärjed
Kompromisslepingu rikkumisel saab pool üldjuhul kasutada kõiki võimalikke õiguskaitsevahendeid. Seega on võimalik nii taganemine kui ka kahju hüvitamise nõude esitamine. Nii nagu kõiki teisi lepinguid saab ka kompromisslepingut tühistada, kui see on sõlmitud olulise eksimuse, pettuse, ähvarduse või vägivalla mõjul või raskete asjaolude ärakasutamise tõttu.
Rudolf Clausius
Rudolf Julius Emanuel Clausius (sündinud Rudolf Gottlieb, 2. jaanuar 1822 Köslin (tänapäeval Koszalin, Poola) – 24. august 1888 Bonn) oli saksa füüsik ja matemaatik, üks termodünaamika rajajatest. Ta võttis esimesena kasutusele mõiste entroopia.
Žangaözen
Asula rajati 1964. aastal ja kandis 1993. aastani nime Novõi Uzen. 1968 sai linnaõigused.
2021. aasta seisuga oli linnas 110 272 elanikku, neist 98,7% kasahhid ja 0,7% venelased.
Keith Laumer
Tema raamatutes saavad lugejad osa reisidest nii ajas kui ka alternatiivsetes maailmades. Rohkem tuntud on tema hilisemad teosed: BOLOd, arukad ja ülivõimekad sõjamasinad (Tankid), mille kujutamist ja arendamist on jätkanud ka teised kirjanikud.
Anshan Shi
Anshan Shi (hiina keeles 鞍山市 (Ānshān Shì)) on 2. järgu haldusüksus (ringkonna õigustega linn) Hiinas Liaoningi provintsis. Keskus on Tiedongi linnarajoon.
Jaguneb seitsmeks 3. järgu haldusüksuseks:
Anshan Shis on Hiina suurim terasetootmiskompleks.
Londoni börs
Londoni börs (inglise keeles The London Stock Exchange, lühend LSE) on aktsiabörs asukohaga Londonis Suurbritannias. Börs on asutatud 1801. aastal. See on üks maailma suuremaid börse, kus kaubeldakse nii Suurbritannia kui ka välismaiste väärtpaberitega ja teiste finantsinstrumentidega. Londoni börs ise on aktsiaselts ja seal kaubeldakse selle aktsiatega.
Ajalugu
Ametlikult asutati Londoni fondibörs 1801. aastal, kuid tegelikult sai Inglismaa väärtpaberitega kauplemise ajalugu alguse XVI sajandil. Suutmata rahastada oma kapitaliga kalleid reise Hiinasse, kogusid Briti ettevõtted Antwerpenis sarnase mudeli järgi kulda vastutasuks tulevase ettevõtte kasumiosa vastu.
1687. aastal kauples Londonis oma väärtpaberitega viisteist ettevõtet. 1695. aastal oli ettevõtteid juba umbes 150. Selle tulemusena kaubeldi aktiivselt väikese osaga nendest aktsiatest, paljud ettevõtted osutusid elujõuetuks. 1690. aastate Inglise IPO mulli võrreldakse mõnikord 1990. aastate dot-comi mulliga.
Londoni fondibörsi põhiindeks on FTSE100, mis käivitati 3. jaanuaril 1984. aastal. See koondab 100 suurima kapitalisatsiooniga ettevõtet, mis on noteeritud Londoni börsil.
Nikita Budka
pisi|Nikita Budka Nikita Budka (ukraina keeles Микита Михайлович Будка; 7. oktoober 1877 Dobromirka – 1. oktoober 1949 Karaganda oblast) oli Ukraina Kreekakatoliku Kiriku piiskop. Ta kanoniseeriti 27. juunil 2001 pühakuks.
Ta sündis aastal 1877 talupoja perekonnas Dobromirka külas Galiitsias, Austria-Ungaris (praeguse haldusjaotuse järele Zbaraži rajoonis Ternopili oblastis). Pärast keskhariduse omandamist aastal 1897 läbis ta Viinis sõjaväeteenistuse. Aastal 1905 sai ta Innsbruckis teoloogilise hariduse; 25. oktoobril 1905 pühitseti ta piiskop Andrei (Šeptõtskõi) poolt preestriks. Oma vaimuliku ametis pööras ta erilist tähelepanu Ukraina emigrantidele, külastades ukrainlaste diasporaasid Saksamaal, Brasiilias, Argentinas ja Kanadas.
15. juulil 1912 pühitses Rooma Paavst Pius XI ta Patara titulaarpiiskopiks ja Ukraina kreekakatoliiklaste piiskopiks Kanadas, kus ta pani aluse Ukraina kreekakatoliku metropoolia edasisele arengule. Aastal 1924 kutsus ta Yorktownis kokku kreekakatoliku vaimulike esimese nõukogu. Aastal 1927 astus ta tagasi, säilitades aupiiskopi tiitli.
Aastal 1928 naasis ta tervise halvenemise tõttu Ukrainasse ja sai Lvivi generaalvikariks. Ta tegeles Neitsi Maarja pühamu taastamisega Zarvanõtsjas.
11. aprillil 1945 arreteerisid Nõukogude salateenistused ta koos teiste Ukraina kreekakatoliku kiriku piiskoppidega. Kohus mõistis ta 8 aastaks erirežiimi laagritesse ja määras ametisse kandma Kasahstani, kus ta 1. oktoobril 1949 Karaganda lähedal laagris raske töö tõttu suri. Matmiskoht on teadmata, kuigi on tõendeid selle kohta, et ta maeti ühele Karlagi kalmistule Karazhari küla lähedal.
27. juunil 2001 kanoniseeriti ta paavst Johannes Paulus II poolt pühakuks.
Padawan
Padawan on Jedi seisus.
Payette'i maakond
Payette'i maakond (Payette County) on maakond Ameerika Ühendriikides Idaho osariigis.
Jerzy Adamski
Jerzy Adamski (14. märts 1937; Sierpc, Sierpci maakond, Masoovia vojevoodkond – 6. detsember 2002; Bydgoszcz) oli Poola poksija.
Adamski oli kokku kuuekordne Poola meister – kukk-kaalus (kuni 54 kg) 1956. aastal ning sulgkaalus (kuni 57 kg) aastatel 1959–1962 ja 1964. Ta võistles Poola eest maavõistlustel 19 korda ning võitis neist 15 ja kaotas 3 kohtumist ning viigistas 1 kohtumise.
Adamski sai sulgkaalus (kuni 57 kg) 1960. aasta Rooma olümpiamängude poksivõistlustel hõbemedali, kaotades finaalis kuldmedali- ja olümpiavõitjale Francesco Mussole (Itaalia).
Adamski võitis sulgkaalus (kuni 57 kg) 13. Euroopa meistrivõistlustel (Luzern, 1959) kuldmedali ning tuli Euroopa meistriks. Ta sai sulgkaalus (kuni 57 kg) 15. Euroopa meistrivõistlustel (Moskva, 1963) pronksmedali, kaotades poolfinaalis hilisemale kuldmedalivõitjale ja Euroopa meistrile Stanislav Stepaškinile (NSV Liit) ja jäädes edasisest medaliheitlusest välja. Ta osales kukk-kaalus (kuni 54 kg) 12. Euroopa meistrivõistlustel (Praha, 1957), kuid kaotas veerandfinaalis hilisemale hõbemedalivõitjale Gianfranco Piovesanile (Itaalia) ja jäi edasisest medaliheitlusest välja.
Payette'i maakond
Maakonna halduskeskus on Payette.
Ajalugu
Maakond moodustati 1917. aastal.
Rahvastik
Elanike arv oli 2010. aasta rahvaloenduse järgi 22 623.
Arvestuslik rahvaarvu muutus (1. juuli seisuga) :
Minor Film
OÜ Minor Film (varasema nimega OÜ Kakskümmend neli) on Eesti filmitootja. OÜ asutati 1996.
Liisu Lass
Liisu Lass (sündinud 4. oktoobril 1988 Pärnus) on Eesti Rahvusringhäälingu ajakirjanik.
Haridus
Liisu Lass lõpetas Pärnu Ühisgümnaasiumi (2007). Ta õppis Tartu Ülikoolis bakalaureuseastmes ajakirjandust ja suhtekorraldust ning rahvusvahelisi suhteid (2010). Magistrikraadi kaitses Tartu Ülikooli sotsiaal- ja haridusteaduskonnas kommunikatsioonijuhtimise erialal meediauuringute suunal (2013), uurides magistritöös sotsiaalsete võrgustike rolli avaldumist Euroopa integratsiooniprotsessis.
Töökäik
Eesti Rahvusringhäälingu uudistetoimetuses alustas Liisu Lass tööd 2010. aastal raadiouudiste Tartu toimetuses. Hiljem töötas Tallinna toimetuses raadiouudiste vastutava toimetajana. Alates 2014. aasta sügisest 2017. aasta sügiseni oli ta Eesti Televisiooni "Terevisiooni" uudiste saatejuht-toimetaja. Alates oktoobrist 2017 on ta ERR-i uudistetoimetuse teleuudiste juht ning 2018. aastast kahel päeval nädalas ka "Terevisioon" saatejuht.
Vägeva mõis
Vägeva mõis (saksa keeles Weggewa) oli Liigvalla mõisa kõrvalmõis Koeru kihelkonnas Vägeval. Nüüdisajal jääb kunagine mõis Jõgeva valda, Jõgeva maakonda.
Aastal 1971 olid kõik hooned ja park juba hävinud. Alles olid üksikud madalate kivihoonete varemed ja üksikud põlispuud. Peahoone oli tõenäoliselt väike ühekorruseline kivihoone.
Tantsuteater Zick
Tantsuteater Zick on Tallinnas tegutsev mittetulundusühing, mis tegeleb tantsuteatriga. Zicki eesotsas on Raido Bergstein ja Liis Ilula.
Zick sai alguse 2001 tantsustuudiost, millest 2005 kujunes välja tantsuteater.
Zick on Sõltumatu Tantsu Ühenduse asutajaliige.
Mastiff (soomusauto)
Mastiff on Suurbritannia soomusauto.
Kirjeldus
Relvastuses on 7,62 mm GPMG kuulipilduja, 12 mm kuulipilduja ja 40 mm granaadiheitja.
Mäo külanõukogu
Mäo külanõukogu oli külanõukogu, mis moodustati Kabala valla koosseisus 1945. aastal. See koosnes Arkma, Kurla, Meossaare, Kabala, Raja, Saare ja Mäo külast.
Mäo külanõukogu kuulus Türi rajooni koosseisu. Aastal 1954 liideti Ollepa külanõukoguga.
Kristel (laev)
pisi|Kaater Kristel Lennusadamas. 2013 pisi|Kaater Kristel Lennusadama kai nurgas. 2016
Kristel (registreerimisnumbriga AMA-810) on Nõukogude Liidus ehitatud projekt 371 Admiraliteet-klassi kaater, mis kuulub Eesti Meremuuseumile. On teadaolevalt ainus selle klassi kaater Eestis, mis on sõidukõlblik ja ühtlasi originaalne.
Ajalugu
Algselt kuulus kaater Eestis eraisikule ja oli õppelaev Tallinna venekeelsetele merehuvilistele noortele. Samuti tehti tasulisi lühisõite.
Kaater tõsteti 2014. aastal plaaniliseks hoolduseks Lennusadamas maale. Pärast omaniku haigestumist pandi seismajäänud kaater suvel 2015 müüki u 15 000 euro eest, kuid ostjat ei leitud. Lõpuks õnnestus ajalooliselt väärtuslik kaater müüa sügisel 2016 üsna tagasihoidliku hinnaga Eesti Meremuuseumile.
Kaatri remondi- ja eksponeerimisplaane pole muuseumis teadaolevalt seni veel tehtud.
Missing Pictures
OÜ Missing Pictures on Eesti filmitootja.
Ao mõis
Ao mõis (saksa keeles Hackeweid) oli rüütlimõis Koeru kihelkonnas Ao külas Järvamaal. Nüüdisajal jääb kunagine mõis Väike-Maarja valda Lääne-Viru maakonnas.
Teedevõrgus on mõisa asukoht Rakkest 3 km läänes, Põltsamaa jõe paremal kaldal lõuna pool Kapu–Rakke–Paasvere teed.
Ajalugu
Ao mõisat on esmamainitud 1559. aastal. Praegu on mõisast järel vaevumärgatav ase koos mälestuskiviga Friedrich Robert Faehlmannile, kes oli Ao mõisast pärit.
Korpsüsik
Korpsüsik (Biscogniauxia) on kottseente perekond.
Sõltumatute Ühendus
Sõltumatute Ühendus on Eesti organisatsioon; Eesti Kunstnike Liidu alaorganisatsioone.
Ühendust on juhtinud Eve Kiiler.
Neeva lahing
Neeva lahing (vene keeles Невская битва, rootsi keeles slaget vid Neva) peeti 15. juulil 1240 Novgorodi vabariigi ja Rootsi sõjavägede vahel Neeva jõel, Ust-Ižora asula lähedal. Rootslaste sissetungi arvatav põhjus oli kontrolli saamine Neeva jõe suudme ja Ladoga linna üle ehk varjaagide juurest kreeklasteni viiva kaubatee kõige olulisema osa üle, mis oli olnud novgorodlaste käes juba rohkem kui sada aastat. Lahing oli osa keskaegsetest Rootsi-Novgorodi sõdadest.
Vene allikad
Lahingu toimumisest teatakse vaid Vene allikate põhjal. Esimene allikas, kus lahingut mainitakse, on 14. sajandist pärinev Novgorodi esimene kroonika. Kroonika järgi paigutas lähenevast rootslaste väest kuulnud 20-aastane prints Aleksander Jaroslavitš (hiljem Aleksander Nevski) oma väikese sõjaväe kiiresti ümber, et astuda vaenlasele vastu enne kui nad Laadoga järveni jõuavad.
Kroonika järgi tuli suur Rootsi sõjavägi koos norrakate, soomlaste ja hämelastega ning oma printsi ja piiskoppidega laevadega ja peatusid Neeva jõel, Ižora jõe suudmes ja tahtsid ära võtta Ladogat ning kogu Novgorodi. Kuid Novgorodi jõudis sõnum Ladogale purjetavatest rootslastest ning prints Aleksander ei kõhelnud ja läks nende vastu novgorodlaste ja Ladoga-kandi rahvaga ning sai neist jagu. Seejärel toimus kroonika järgi suur rootslaste kogunemine ning neid langes palju ja nende pealik Spiridon tapeti (hilisemates versioonides on Spiridon ka enne lahingut Aleksandrit õnnistanud Novgorodi peapiiskopi nimi) ning mõnede andmete järgi olevat isegi piiskop maha löödud (samas ei ole teada, et üksi Skandinaavia piiskop oleks surnud aastal 1240). Kui ründajad olid laadinud kaks laeva kõrgest soost meeste surnukehadega, lasti laevadel merele seilata. Kuid teised, keda oli loendamatu hulk, heideti auku ja maeti ning palju teisi oli haavata saanud. Veel samal päeval põgenesid nad häbiga, ootamata esmaspäeva hommikut. Langenuid oli ka Novgorodi pooleli ja nimeliselt on kroonikas ära toodud neli: Костянтин Луготиничь, Юрята Пинящиничь, Намест Дрочило ja Нездилов сын Кожевничь. Kuid koos Ladogast pärit inimestega oli langenute arv 20 või vähem.
16. sajandist pärit versioon lisas ohtralt täiendavaid detaile, arendades konflikti piibellikesse proportsioonidesse, kuid muidu järgis varem kirjeldatud arenguid.
Tänu sellele olulisele võidule sai prints Aleksander hüüdnimeks Nevski. Kaks aastat hiljem peatas Aleksander Jäälahingus Mõõgavendade ordu sissetungi, kuid vaatamata võitudele ei tunginud Novgorod läände Soome ja Eesti aladele.
Rootsi allikad
Rootsi allikates puuduvad mistahes viited Neeva lahingule ning sellele võib olla mitu seletust.
Olukord Rootsis
Pärast kuningas Johan I surma aastal 1222 oli Rootsi de facto kodusõjas aastani 1248, mil Birger jarlil õnnestus kuningriigis võim haarata. Rahutused olid põhjustatud võitlusest vana hõimkondliku ülesehituse pooldajate, folkungite "partei" (kes toetasid seda, et kuningas valitaks vanade kommete kohaselt vabade meeste poolt) ning kiriku poolt toetatud kuninga vahel. Peamiselt Upplandist pärit folkungid olid jõuliselt vastu võimu tsentraliseerimisele, Upplandi rootslaste maksustamisele ja kiriku privileegidele. Aastal 1229 õnnestus neil ajutiselt kuningas troonilt tõugata, kuid nad olid viis aastat hiljem sunnitud alistuma. Samas ei olnud nad veel lõplikult löödud ning Uppland jäi suuresti kuningast sõltumatuks ja selle põhjapoolsed osad olid jätkuvalt folkungite käes. Rahutu rahu kestis aastani 1247, mil folkungite mässule Sparrsätra lahinguga lõpp tehti ja nende juhil aasta hiljem pea maha löödi.
Lisaks sellele oli Rootsi alates Norra kurikuulsast Värmlandi ekspeditsioonist ka Norraga sõja alustamise veerel. Suhted Norraga paranesid alles pärast seda, kui 1249. aastal sõlmiti äsja võimule tulnud Birger jarli sepitsetud Lödöse leping. Enne lepingu sõlmimist oli Norra folkungite liitlane, pakkudes neile pelgupaika ning varustades neid meeste ja relvadega.
Tundub ebatõenäoline, et Rootsi oleks sellises poliitilises olukorras suutnud organiseerida suuremat ekspeditsiooni Novgorodi vastu. Kuna ei ole ajaloost teada, et rootslased oleks vahemikus 1222–1249 mingeid muid sõjakäike teinud, muudab see väited nende vägivaldsest ilmumisest Neevale kaheldavaks.
Teooriad
Võttes arvesse eelpool loetletud fakte, on Risto Kari oma hiljutises populaarteaduslikus raamatus "Suomalaisten keskiaika" oletanud, et rootslaste retk Novgorodi võis olla 1237. aastal paavsti poolt Uppsala peapiiskopile saadetud kirja kaudne tagajärg. Kiri kutsus ilukõneliselt üles ristisõjale hämelaste, mitte Novgorodlaste, vastu, kes olid väidetavalt alustanud kiriku vastu suunatud vaenutegevust. Oma olematu positsiooniga ei olnud kuningal kas soovi või võimalusi tegutseda, kuid kiri võis anda pettunud folkungitele võimaluse saada tagasi osa oma viikingite aja kuulsusest. Olles enamasti vabad tegutsema ilma kuninga sekkumiseta, olid nad võimelised sõjaväge kokku koguma, saama appi vabatahtlikke Norrast ning isegi toetust Soome sõltumatult piiskopilt Thomaselt (ka Tuomas), kes pidi pidevalt muretsema ida poolt tulenevate rünnakute pärast. Hämemaa asemel võis see erinevatest huvidest ja rahvustest koosnev seltskond suunduda aga tulutoovama Neeva poole, kus nad aga prints Aleksandri väelt lüüa said. Neeva lahingu võimaliku tagajärjena püüdis Norra kuningas aastal 1241 alustada rahuläbirääkimisi Rootsi kuningaga, kuid tema ettepanek lükati tagasi.
Siiski on mõned hiljutisemad uurimused selle lahingu olulisuse kahtluse alla seadnud, nähes seda vaid tavapärase kokkupõrkena piirialadel, mis aga poliitilistel põhjustel suureks puhuti ning see seletaks ka selle puudumist Rootsi ja teiste läänepoolsete alade allikatest. On märkimisväärne, et venelaste ja rootslaste kaotuste täpsed arvud olid haruldaselt väikesed.
Tagajärjed
Esimene Rootsi sõjaretk Novgorodi vastu pärast Neeva lahingut toimus aastal 1256 pärast folkungite langust, Norraga rahu tegemist ja Soome vallutamist. Kui Neeva lahingul oligi mingeid pikaajalisi tagajärgi, oli see Rootsi otsusekindlus vallutada kõigepealt Soome ning siis üritada kaugemale ida poole liikuda.
István Postuumne
István Postuumne (1236 – 10. aprill 1271, Veneetsia) oli Ungari kuninga András II postuumne poeg, tema ema oli Ungari kuninganna Beatrice d'Este. Vanemad poolvennad, sh Ungari kuningas Béla IV pidasid teda abieluväliseks ning keeldusid andmast talle Ungari kuninga pojana ettenähtud elatist. Suure osa elust veetis ta Itaalias, kus tema ema võitles poliitilise toetuse eest.
Istvàn abiellus lesknaise Isabella Traversaniga (?-1264), nende poeg Istvàn suri noorelt. Tema teine naine oli Veneetsia patriits Tomasina Morosini, nende pojast sai Ungari kuningas András III (valitses 1290-1301), Árpádi dünastia viimane kuningas.
De minimis
De minimis (ladina keeles "pisiasjadest" või "pisiasjadega"; sententsist de minimis non curat lex – "seadus ei tegele pisiasjadega") on juriidiline põhimõte autoriõiguses, mille kohaselt on kunstiteose kujutise kasutamine vaba (ei eelda autori luba ja tasu maksmist), kui see ei moodusta pildil põhimotiivi. Põhimotiivi tähendust tõlgendatakse eri riikide praktikas erinevalt, valdavalt pole tõlgendust seadustes täpsustatud ning mõiste sisustamine on jäetud kohtute hooleks. Üldjuhul eeldatakse, et de minimis-erand kehtib juhul, kui kunstiteos hõlmab foto pinnast vaid väikese osa, näiteks linnapanoraamide puhul, kus üksik hoone võib küll olla autoriõigusega kaitstud, kuid ei ole pildi kui terviku suhtes oluline ning selle kujutise niisugune kasutus tõenäoliselt ei riiva arhitekti kui autori huve.
De minimis-põhimõte on mitmes suhtes piiratud, näiteks kehtib see üksnes konkreetse kujutise kohta konkreetsel pildil. See tähendab, et kui algselt lubatava kasutusega pildilt eraldatakse ja suurendatakse kaitstud teose kujutis, ei ole selle kasutamine enam lubatav. Samuti ei pruugi tähendada millegi vähest tähtsust selle asumine tagaplaanil – näiteks juhul, kui keegi pildistab ennast skulptuuri taustal, millega koos pildil esinemine ongi foto kogu mõte – või väike osakaal pildi üldpinnast – näiteks väike maal suure tühja seina alumises nurgas võib moodustada foto visuaalse ja semantilise fookuse.